section_heading: Radnja
paragraph_text: Kad isplove na Indijski Ocean, Allegiance upadne u oluju. Radi sigurnosti, Temeraire je vezan lancima za palubu, što ga vrlo uznemiri, jer su dovoljno teški da se ne može pomicati. Kad upadnu u oluju, Temeraire počne paničariti i ošteti lanac, a dok Laurence i član posade Leddowes stežu uže, napadne ih Feng Li, koji ozlijedi Laurencea i baci Leddowesa u more, a potom i sam padne preko ograde. Sljedećeg dana, Granby, Laurenceov poručnik, izrazi mišljenje da je princ Yongxing naredio Feng Liju da ubije Laurencea.